**ZMLUVA O DIELO**

**uzatvorená podľa § 536 a nasl. zákona č. 513/1991 Zb. Obchodný zákonník**

**v platnom znení**

**uzatvorená medzi nasledovnými zmluvnými stranami:**

**Objednávateľ:**

Názov: **FILLECK, s.r.o.**

V zastúpení: Ing. Ladislav Fehér, konateľ spoločnosti

Sídlo: Jánošíkova 12a, 986 01 Fiľakovo

IČO: 36022926

DIČ: 2021349132

Bankové spojenie: VÚB Fiľakovo

Číslo účtu: SK93 0200 0000 0019 4895 5156

Telefón: +421 907 256 204

E-mail: [obchod@filleck.sk](mailto:obchod@filleck.sk)

*(ďalej len „Objednávateľ“)*

**a**

**Zhotoviteľ:**

Názov: ...........................................

V zastúpení: ...........................................

Sídlo: ...........................................

IČO: ...........................................

DIČ: ...........................................

IČ DPH:

Bankové spojenie: ...........................................

Číslo účtu: ...........................................

Telefón: ...........................................

E-mail: ...........................................

Zapísaný v registri: ...........................................

*(ďalej len „Zhotoviteľ“)*

**Článok č. 1**

**Predmet plnenia zákazky**

* 1. Predmetom zmluvy je zákazka na dodanie tovaru a s tým súvisiacich služieb *„*SMART STĹP*“* v rámci projektu „Pilotný SMART "street pole" pre vidiecky turizmus v Novohrade“, výzva: IROP-CLLD-T341-511-001, operačný program: Integrovaný regionálny operačný program. Zmluva je uzatvorená v zmysle Metodického výkladu CKO č. 12, verzia 7 zo dňa 30.04.2020 a Príručky k procesov verejného obstarávania zadávania zákaziek IROP Prioritná os 1,2,3,4,5 zo dňa 13.07.2020.

Dielo sa skladá z nasledovných častí :

..................................................

* 1. Dodanie tovaru a s tým súvisiacich služieb bude na pozemkoch, ktoré sú vo dlhodobom prenájme objednávateľa a nachádzajú sa v katastrálnom území obce Rátka na parcele EKN 1283/514 vedené na LV č. 308. Poskytnutie tovaru vykoná zhotoviteľ podľa tejto zmluvy a podľa požiadaviek objednávateľa v zmysle svojej po­nuky zo dňa: DD.MM.RRRR ako víťaz zákazky nespadajúcej pod zákon o verejnom obstarávaní, na ktorú poskytne verejný obstarávateľ 50 % a menej finančných prostriedkov na dodanie tovaru, uskutočnenie stavebných prác a poskytnutie služieb z NFP a v zmysle Metodického výkladu CKO č. 12, verzia 7 a Príručky k procesov verejného obstarávania zadávania zákaziek IROP. Zhotoviteľ sa zaväzuje vykonať dielo a dodať ho objednávateľovi v termíne dohodnutom v zmluve na základe a v súlade so špecifickými podmienkami zákona č. 50/1976 Zb. o územnom plánovaní a stavebnom poriadku v znení neskorších predpisov (územné konanie – Príloha č. 2 zmluvy).
  2. Zhotoviteľ sa zaväzuje vykonať predmetné dielo vo vlastnom mene a na vlastnú zodpoved­nosť, osobne – svojimi zamestnancami. Pre realizáciu diela (alebo časti diela) môže zhotoviteľ pove­riť inú osobu, avšak tak môže učiniť len s predchádzajúcim písomným súhlasom ob­jednáva­teľa. V prípade, ak svoj záväzok (jeho časť) plní zhotoviteľ prostredníc­tvom tretej osoby, zod­povedá voči objed­návateľovi ako keby záväzok (jeho časť) vykonával sám.
  3. Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické a kvalitatívne podmienky k realizácii diela, a že disponuje takými kapacitami a odbornými znalosťami, ktoré sú k zhotoveniu diela potrebné.
  4. Objednávateľ sa zaväzuje, že dokončené dielo – tovar prevezme a zaplatí za jeho zho­tovenie dohodnutú cenu.
  5. Všetky veci potrebné na vlastné zhotovenie diela obstará zhotoviteľ, dielo zhotoví na vlastné náklady a na svoje nebezpečenstvo a zodpovednosť.

**Článok č. 2**

**Čas plnenia**

2.1 Zmluva o dielo sa uzatvára do ukončenia zákazky celkom, do jej písomného odovzdania a pre­vzatia objednávateľom.

2.2 Lehoty plnenia predmetu zákazky podľa Článku č. 1 tejto zmluvy sú nasledovné:

Predpokladaná doba trvania zákazky**: 6 mesiacov** po podpise zmluvy a odsúhlasení

verejného obstarávania zo strany Riadiaceho orgánu.

Predpokladané ukončenie realizácie predmetu zákazky: **31. júl 2021**

2.3 Zmluva nadobudne účinnosť až po schválení žiadosti o nenávratný finančný príspveok (NFP) a súčasne po kladnom overení procesu verejného obstarávania zo strany príslušného Riadiaceho orgánu - o čom bude objednávateľ zhotoviteľa informovať a vyzvať ho na plnenie. V prípade, že proces verejného obstarávania nebude Riadiacim orgánom schválený, objednávateľ si vyhradzuje právo odstúpiť od zmluvy so zhotoviteľom bez akýchkoľvek sankcií**.**

Plnenie zo strany zhotoviteľa sa uskutoční na základe výzvy objednávateľa - zaslaním písomného oznámenia s výzvou na plnenie v zmysle tejto zmluvy.

2.4 V prípade, že zhotoviteľ mešká so zhotovením diela podľa bodu 2.2 má objednávateľ právo žiadať náhradu vzniknutej škody, pričom zmluva zostáva v platnosti. Objednávateľ určí zhotoviteľovi primeraný dodatočný čas plnenia zmluvy a v prípade, že zhotoviteľ nezhotoví dielo ani v tomto dodatočnom čase, má objednávateľ právo odstúpiť od zmluvy.

2.4 Ak zhotoviteľ pripraví zákazku na odovzdanie pred dohodnutou lehotou plnenia, zaväzuje sa objednávateľ túto zákazku prevziať aj v skoršej ponúknutej lehote.

**Článok č. 3**

**Cena**

3.1 Cena za zhotovenie predmetu zákazky v rozsahu podľa Článku č. 1 tejto zmluvy vyjadruje ce­novú úroveň v čase predloženia návrhu zmluvy a je stanovená dohodou zmluvných strán   
v súlade so zák. č. 18/1996 Z. z. o cenách v platnom znení, vyhláškou č. 87/1996 Z. z. a je doložená na základe predloženej cenovej ponuky zo dňa DD.MM.RRRR, ktorý tvorí prílohu č. 1 k tejto zmluve.

3.2 **Cena za zhotovenie celého diela podľa Článku č. 1 činí:**

- cena spolu bez DPH za všetky práce a dodávky: XXX XXX EUR

- hodnota DPH 20 %: XXX XXX EUR

**- cena celkom vrátane DPH: XXX XXX EUR**

3.3 Dohodnutá cena za zhotovenie predmetu zmluvy je stanovená v zmysle zákona ako maxi­málna, pevná, t. j. cena, ktorú nie je možné prekročiť, ani z dôvodu zmeny cien vstupných materiálov, palív, energií a pod.

3.4 Objednávateľ neposkytne zhotoviteľovi finančný preddavok.

3.5 V cene za zhotovenie diela sú zahrnuté aj všetky náklady na me­chanizmy, materiály, dopravu, ochranné opatrenia v prípade nepriaznivých poveternostných podmienok.

3.6 Na akúkoľvek zmenu zmluvy je potrebný súhlas oboch zmluvných strán formou písomného do­datku k tejto zmluve o dielo. Dodatok sa nemôže týkať zmeny konečnej ceny, termínu ukončenia stavby a ustanovení o penále a sankciách.

3.7 Dohodnutý rozsah diela môže byť rozšírený o ďalšie písomné požiadavky objednávateľa, ktoré uplatní ako naviac práce. Tieto budú riešené vo forme dodatku k tejto zmluve o dielo. Objednávateľ je oprávnený zmeniť zmluvu počas jej trvania bez nového verejného obstarávania iba v prípade splnenia podmienok uvedených v § 18 ZVO.

**Článok č. 4**

**Platobné podmienky**

4.1 Zhotoviteľ zostaví súpis tovaru a s tým súvisiacich služieb, ktoré ocení podľa položiek uvedených v ponukovej cene, podľa prílohy č. 1. Na základe potvrdeného súpisu môže zhotoviteľ vystaviť faktúru v štyroch vyhotoveniach.

4.2 Faktúra musí obsahovať povinné náležitosti v zmysle príslušných daňových a účtovných vše­obecne záväzných právnych predpisov a naviac v prílohe faktúry bude odovzdaný popis fak­turova­ných a objednávateľom písomne odsúhlasených častí tovaru a s tým súvisiacich služieb.

4.3 Faktúry zhotoviteľa budú obsahovať tieto údaje:

- označenie povinnej a oprávnenej osoby, adresa príslušnej prevádzky, sídlo, IČO, IČ DPH,

- dátum uzavretia zmluvy (prípadne i jej číslo),

- číslo faktúry,

- dátum uskutočnenia zdaniteľného plnenia,

- deň odoslania a deň splatnosti faktúry (podľa zmluvy),

- označenie peňažného ústavu a číslo účtu zhotoviteľa, na ktorý sa má platiť,

- názov a číslo projektu, názov programu podľa bodu č. 1.1 zmluvy,

- fakturovanú sumu s uvedením DPH,

- fakturovaná suma musí byť zaokrúhlená na 2 desatinné miesta,

- označenie diela (i fakturovanej časti diela podľa zmluvy),

- pečiatku a podpis osoby oprávnenej fakturovať v mene zhotoviteľa.

4.7 Zhotoviteľ zodpovedá za správnosť a úplnosť faktúr, ktoré musia mať náležitosti daňového do­kladu v zmysle zákona č. 222/2004 Z. z. o dani z pridanej hodnoty v znení neskorších pred­pisov.

4.8 Platby budú vykonávané bezhotovostným platobným stykom na účet zhotoviteľa. Za zaplate­nie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa. Splatnosť faktúr bude 30 dní.

**Článok č. 5**

**Podmienky vykonania diela**

5.1 Zhotoviteľ odovzdá objednávateľovi včas všetky doklady, kto­rými preukazuje funkčnosť diela a jeho komponentov a ktoré sú potrebné ku kompletnej revízii elektroinštalácie v zmysle platného znenia stavebného zákona.

5.2 Pri vykonávaní diela je zhotoviteľ viazaný pokynmi objednávateľa. Pokiaľ takéto pokyny, dané v čase od podpisu tejto zmluvy do vykonania diela znamenajú naviac práce alebo zvý­šené náklady oproti rozsahu diela podľa tejto zmluvy, alebo znamenajú prekážku včasného a riadneho vykonania diela resp. jeho časti, je zhotoviteľ oprávnený do 3 pracovných dní písomne požiadať objednávateľa (osobitným listom) o zmenu termínu vykonania diela a ceny za dielo (pokiaľ sa obaja účastníci nedo­hodnú inak); to však neplatí, ak takéto pokyny (zna­menajúce naviac práce) boli vyvolané vadami prác zhotoviteľa.

5.3 V rámci vykonávania svojho diela podľa tejto zmluvy sa zhotoviteľ zaväzuje:

- zabezpečiť dodávku materiálu potrebného na realizáciu diela a jeho dopravu vodorovnú a zvislú na miesto montáže,

- zabezpečiť, aby pracovníci vykonávajúci predmet diela mali všetky legislatívou predpísané ško­lenia a skúšky súvisiace s ich pracovným zaradením pri realizácii predmetu plnenia tejto zmluvy zhotoviteľom,

- za poškodenie alebo zničenie diela alebo jednotlivých častí diela zodpovedať až do odovzda­nia celého diela podľa tejto zmluvy objednávateľovi. Dňom odovzdania celého diela prechá­dza nebezpečenstvo škody na vykonanom diele na objednávateľa. Vlastnícke právo k materiálom, zariadeniam, výsledkom prác a výkonov a iným veciam, ktoré budú zahrnuté do diela alebo sa majú stať súčasťou alebopríslušenstvom diela, nadobúda objednávateľ ich zabudovaním do diela. Zmluvné strany sa dohodli, že vlastníkom zhotovovaného diela je objednávateľ,

- vykonať dielo vo vlastnom mene, na vlastnú zodpovednosť a s riadnou odbornou starostlivos­ťou, dodržiavať všetky bezpečnostné a protipožiarne opatrenia v zmysle prísluš­ných platných právnych predpisov, noriem a požiadaviek objednávateľa. Zhotoviteľ zabezpe­čuje bezpečnosť a ochranu zdravia pri práci svojich pracovníkov a bezpečnú prevádzku svo­jich technických zariadení na stavenisku pri prácach na stavbe v priebehu vykonávania diela v zmysle platných právnych predpisov Slovenskej republiky,

- dodržať všetky záväzné i doporučené (nezáväzné) STN súvisiace s predmetom tejto zmluvy, to znamená, že treba dodržať sústavu STN,

- na všetky zabudované komponenty zabezpečiť potrebné certifikáty a atesty v zmysle legislatí­vou stanovených požiadaviek.

5.4 Ak dielo nebude začaté, zhotoviteľ si nemôže uplatniť ušlý zisk.

5.5 Objednávateľ zabezpečí všetky rozhodnutia orgánov štátnej správy, potrebné pre vykonanie diela.

5.6 Zhotoviteľ zodpovedá za bezpečnosť a ochranu zdravia vlastných pracovníkov, za dodržiava­nie predpisov o požiarnej ochrane a BOZP.

5.7 Ak konanie zhotoviteľa v súvislosti s plnením predmetu zmluvy a v čase plnenia predmetu zmluvy má za následok poškode­nia zdravia ľudí a majetku tretích osôb a títo uplatnia nároky voči objednávateľovi, zhotoviteľ odškodní objednávateľa za uspokojenie týchto nárokov v pl­nej výške.

5.8 Zhotoviteľ zodpovedá za škody spôsobené svojou činnosťou, podľa § 373 a nasl. Obchod­ného zákonníka a osobitných právnych predpisov, upravujúcich zodpovednosť zhotoviteľa za činnosti pri výkone diela podľa tejto zmluvy.

**Článok č. 6**

**Odovzdanie a prevzatie diela, vlastnícke právo**

6.1 Objednávateľ sa zaväzuje odovzdať zhotoviteľovi v 2 vyhotoveniach projektovú dokumentáciu a všetky potrebné rozhodnutia príslušných orgánov potrebné na zhotovenie diela.

6.2 Objednávateľ sa stáva vlastníkom zákazky po jej prevzatí a písomnom odovzdaní zhotovite­ľom (podpísaním preberacieho protokolu o prevzatí a odovzdaní diela).

6.3 Zhotoviteľ je povinný pri odovzdaní a prevzatí diela dielo odovzdať vyčistené od zvyšných materiálov spolu so záberom plôch využívaných k zhotoveniu diela tak, aby bolo možné dielo riadne prevziať a užívať. Súčasne je povinný uviesť do pôvodného stavu terénne úpravy v okolí objektu, ak počas realizácie prác došlo k ich poškodeniu.

6.4 Preberací protokol o odovzdaní a prevzatí diela (jeho časti) okrem základných údajov musí ob­sahovať:

- zhodnotenie kvality diela ktorá je určená STN, zmluvou a projektovou dokumentáciou,

- súpis zistených vád a nedorobkov a dohodu o termínoch ich odstránenia,

- prehlásenie zhotoviteľa, že dielo (časť) odovzdáva k určitému dátumu, alebo dôvody ne­odovzdania diela (jeho časti) a/alebo potrebných dokladov a podkladov.

- prehlásenie objednávateľa, že dielo alebo jeho uce­lenú časť preberá k určitému dátumu. V zápornom prípade dôvody neprevzatia,

- súpis odovzdávaných dokladov,

- určenie začatia a trvania záručnej lehoty; pokiaľ k takémuto určeniu nepríde, platia vše­obecné podmienky začatia a trvania záručnej lehoty, ktoré sú dojednané v tejto zmluve.

* 1. Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád.
  2. Vadou sa rozumie odchýlka v kvalite, rozsahu a parametroch zákazky stanovených technic­kým zadaním, projektovou dokumentáciou, touto zmluvou a všeobecne záväznými technic­kými normami a predpismi. Nedorobkom sa rozumie nedokončená práca oproti technickému zadaniu a projektovej doku­mentácii.

**Článok č. 7**

**Záručná doba a zodpovednosť za vady**

7.1 Zhotoviteľ zodpovedá za to, že predmet tejto zmluvy je zhotovený podľa technického zada­nia, projektovej dokumentácie a podmienok tejto zmluvy a že počas záručnej lehoty bude mať vlastnosti dohodnuté v tejto zmluve.

7.2 Zhotoviteľ zodpovedá za vady, ktoré predmet zákazky má v čase jeho odovzdania objednávateľovi. Za vady, ktoré sa prejavili po odovzdaní zákazky, zodpovedá zhotoviteľ iba vtedy, ak boli spôso­bené porušením jeho povinností.

7.3 Zhotoviteľ nezodpovedá za vady diela, ktoré boli spôsobené objednávateľom a zhotoviteľ ani pri vynalo­žení odbornej starostlivosti nemohol zistiť ich nevhodnosť.

7.4 Záručná lehota na celú zákazku je 60 mesiacov a začína plynúť odo dňa odovzdania zákazky ob­jednávateľovi. Na zabudované prvky, na ktoré zhotoviteľ odovzdal pri odovzdaní a prevzatí diela záručné listy, sa vzťahuje záručná doba podľa týchto záručných listov.

7.5 V čase trvania záručnej doby má objednávateľ nárok na bezplatné odstránenie vady, či nedo­robku. Vadou alebo nedorobkom diela sa rozumie odchýlka od kvality, rozsahu a parametrov diela stanovených projektovou dokumentáciou, touto zmluvou a všeobecne záväznými technickými normami a predpismi i technologickým predpisom zhoto­viteľa a všeobecnými technologickými predpismi, alebo písomnými podmienkami a usmer­neniami príslušného úradu ako aj chýbajúci doklad alebo písomnosť, ktorú podľa tejto zmluvy je zhotoviteľ povinný predložiť objednávateľovi pri písomnom odovzdaní diela alebo časti diela. Za vadu sa nepovažuje chyba, ktorá sa vyskytla v dôsledku neprimeraného užíva­nia, úmyselného po­škodenia alebo v dôsledku chyby v projektovej dokumentácii.

7.6 Nárok na bezplatné odstránenie vady uplatní objednávateľ bezodkladne po zistení tejto vady písomnou formou u zhotoviteľa. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomne do rúk zástupcu zhotoviteľa.

7.7 Zhotoviteľ sa zaväzuje začať s odstraňovaním prípadných vád predmetu zákazky v zmysle bodu 2. tohto článku zmluvy do 7 dní od prevzatia písomného uplatnenia oprávnenej rekla­mácie objednávateľa a vady odstrániť v čo najkratšom technicky možnom čase. Termín od­stránenia vád sa dohodne písomnou formou.

7.8 Vady a nedorobky zistené pri preberacom konaní budú zapísané s uvedením termínu a spôsobu ich odstránenia. Ďalej bude dojed­naný postup, resp. spolupôsobenie objednávateľa pri ich odstraňovaní. O odstránení všet­kých závad, resp. nedorobkov sa vyhotoví záznam, ktorý bude dokladom pre úhradu zadrža­nej čiastky faktúry.

7.9 V prípade, ak objednávateľ nereklamoval zjavné vady a nedorobky, zaniká jeho právo zo zodpo­vednosti za vady a nedorobky a ostatné vady do skončenia záručnej lehoty.

**Článok č. 8**

**Zmluvné pokuty**

8.1 Ak bude zhotoviteľ v omeškaní s plnením diela v zmysle uvedeného harmonogramu (prí­loha č. 2), ktorý tvorí neodkladnú súčasť tejto zmluvy, zaplatí zmluvnú pokutu vo výške 0,3 % z celkovej ceny diela podľa bodu 3.2 za každý deň omeškania.

8.2 Zhotoviteľ je povinný zaplatiť zmluvnú pokutu 500,- EUR za každý aj začatý týždeň omeškania, ak nevypratal stavenisko v lehote dohodnutej v bode 2.2 tejto zmluvy.

* 1. Ak zhotoviteľ neodstráni vady v dohodnutom termíne podľa Článku č. 7, bod 7.7, zaplatí zmluvnú pokutu vo výške 166,00 EUR za každý deň omeškania za vadu alebo nedorobok.

8.4 Uhradením akejkoľvek zmluvnej pokuty zo strany Zhotoviteľa nezaniká právo Objednáva­teľa na uplatnenie si náhrady škody voči Zhotoviteľovi s zmysle príslušných právnych pred­pisov.

**Článok č. 9**

**Vyššia moc**

9.1 Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, atď.

9.2 Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia ozná­menia druhej strane.

# Článok č. 1O

**Ostatné ustanovenia**

10.1 Zhotoviteľ bude pri plnení predmetu tejto zmluvy postupovať s odbornou starostlivosťou. Zavä­zuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť výzvou na predkladanie cenových ponúk, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotk­nutých orgánov štátnej správy a riadiaceho orgánu programu.

10.2 Zmluvné strany majú právo ukončiť platnosť tejto zmluvy:

a) odstúpením od zmluvy z dôvodov závažného porušenia ustanovení tejto zmluvy ktorou­koľvek zo zmluvných strán.

10.3 Za závažné porušenie tejto zmluvy sa považuje:

a) prekročenie lehoty zhotovenia zákazky uvedenej v Článku č. 2 tejto zmluvy o viac ako 30 dní**.**

10.4 Zhotoviteľ sa zaväzuje strpieť výkon kontroly/auditu/overovania súvisiaceho s dodávaným tova­rom, prácami a službami kedykoľvek počas platnosti a účinnosti Zmluvy o poskytnutie nenávratného finančného príspevku medzi príslušným riadiacim orgánom a verejným obsta­rávateľom/konečným prijímateľom pomoci a oprávneným osobám poskytne všetku po­trebnú súčinnosť. Oprávnené osoby na výkon kontroly/auditu/overovania sú najmä:

- poskytovateľ grantu, Riadiaci orgán a ním poverené osoby,

- útvar následnej finančnej kontroly a nimi poverené osoby,

- najvyšší kontrolný úrad SR,

- príslušná Správa finančnej kontroly,

- Certifikačný orgán a nimi poverené osoby,

- orgán auditu, jeho spolupracujúce orgány a nimi poverené osoby,

- osoby prizvané orgánmi v súlade s príslušnými právnymi predpismi SR a ES.

10.5 Oprávnení kontrolní zamestnanci budú môcť uplatňovať voči zhotoviteľovi kontrolu obchod­ných dokumentov a vecnú kontrolu v súvislosti s realizáciou projektu počas piatich rokov po skončení realizácie schváleného projektu. Oprávnení kontrolní zamestnanci sú:

a) poverení zamestnanci MAS Partnerstvo Južného Novohradu, Ministerstvo pôdohospodárstva a rozvoja vidieka Slovenskej republiky, Ministerstva fi­nancií SR, Najvyššieho kontrolného úradu, príslušnej správy finančnej kontroly,

b) zamestnanci poverení kontrolným orgánom na kontrolu čerpania finančných prostried­kov zo štátneho rozpočtu SR v zmysle zákona 523/2004 Z. z. o rozpočtových pravidlách v znení neskorších predpisov a v zmysle zákona 502/2001 Z. z. o finančnej kontrole a vnú­tornom audite v znení neskorších predpisov,

c) osoby prizvané kontrolnými orgánmi uvedenými v písm. a) v súlade s príslušnými pred­pismi.“

**Článok č. 11**

**Záverečné ustanovenia**

* 1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
  2. V prípade, že je alebo ak sa stane niektoré ustanovenie tejto Zmluvy neplatné, zostávajú ostatné ustanovenia tejto Zmluvy platné a účinné. Miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán. Zmluvné strany sa potom zaväzujú upraviť svoj vzťah prijatím iného ustanovenia, ktoré svojím obsahom a povahou najlepšie zodpovedá zámeru neplatného ustanovenia v záujme zachovania a dosiahnutia hospodárskeho účelu zmluvy.
  3. Akékoľvek zmeny a doplnky tejto zmluvy sa budú robiť formou písomných dodatkov potvrde­ných obidvoma zmluvnými stranami.
  4. Práva a povinnosti tejto zmluvy o dielo predchádzajú aj na prípadných právnych nástupcov obi­dvoch zmluvných strán.
  5. Obidve zmluvné strany sa zaväzujú ohlásiť všetky zmeny údajov dôležitých pre bezproblé­mové plnenie zmluvy, druhej strane.
  6. Táto zmluva je vyhotovená v šiestich vyhotoveniach, z ktorých objednávateľ obdrží po jej pod­pise štyri a zhotoviteľ dve vyhotovenia.
  7. Zmluva je platná dňom jej podpísania obidvoma zmluvnými stranami. Zmluva nadobúda účinnosť až po schválení žiadosti o nenávratný finančný príspevok (NFP) a súčasne po kladnom overení procesu verejného obstarávania zo strany príslušného Riadiaceho orgánu.
  8. Každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000 Z. z.o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, musí byť zverejnená v Centrálnom registri zmlúv, alebo na webovom sídle prijímateľa (s ohľadom na kategóriu povinnej osoby). V nadväznosti na zákon č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak prijímateľ nezverejnil uzavretú zmluvu, resp. dodatok k zmluve v lehote do 3 mesiacov od jej podpísania, má sa za to, že takáto zmluva alebo dodatok vôbec nevznikla. Rovnako nie je dovolené plnenie zmluvy ešte pred dátumom jej účinnosti.
  9. Neoddeliteľnou súčasťou tejto zmluvy prílohy:

Príloha č. 1: Cenová ponuka v tlačenej podobe a na CD nosiči vo formáte XLS

Príloha č. 2: Územné konanie - projektová dokumentácia

V ................, dňa: ............. V ................, dňa: .............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

za objednávateľa za zhotoviteľa